HUP Pčelinjak

Njegoševa 10/1 , 10000 ZAGREB

Mob.: 098/1870-178

e-mail: predsjednik@pcelinjak.hr

OIB: 57314858379

Rn: HR 712484008 1135077745 RBA

www.pcelinjak.hr

Zapisnik 17. sjednice UO održane 09.03.2023. u 18:30 sati na adresi MO Peščenica, Njegoševa 10/1

Dnevni red

1. Izvještaj o radu u proteklom razdoblju

2. Odluka o datumu Redovne izvještajne skupštine

3. Problematika prostora u kojem djeluje Udruga

4. Odluka o oslobođenju plaćanja članarine za članove starije od 75 godina

5. Razno

Prisutni: Dražen Jerman, predsjednik HUP Pčelinjak; Branko Bednjanec, član UO ; Luka Ivanov-Kostanjevečki, tajnik HUP Pčelinjak; Goran Poznanović, član UO

Za zapisničara izabran Dražen Jerman

Ad.1.

Predsjednik HUP Pčelinjak, Dražen Jerman, podnosi izvještaj o radu Udruge u proteklom razdoblju. Predsjednik obavještava da su projekti koje provodimo u zatvorima i kaznionicama ušli u uži izbor za nagradu Sozial Marie i dodjelu nagrada u Beču. Također izvještava da je plaćena kotizacija za međunarodno natjecanje mladih pčelara u Sloveniji a na koje ide naša članica školska zadruga Pčelinja školica. Članovi UO izvješteni su i o prijavi projekata na natječaj Grada Zagreba gdje smo prijavili tri projekta. Tajnik Luka Ivanov-Kostanjevečki dobija zadatak da prijavi dva projekta na natječaj za donaciju, jedan na natječaj koji je raspisao Plinacro i drugi koji je raspisao HEP. Pojašnjava pojedine točke i odgovara na pitanja članova UO. Članovi UO odobravaju sve do sada provedeno te daju podršku predsjedniku u daljnjem radu.

Ad.2.

Predsjednik HUP Pčelinjak, Dražen Jerman predlaže da se Skupština održi 23.03.2023. ukoliko nam odobre korištenje dvorane. Članovi UO slažu se sa datumom održavanja Skupštine. Dogovorene su i pojedinosti oko domjenka nakon Skupštine. Odlučeno je da ove godine na Skupštini nemamo uzvanike.

Ad.3.

Predsjednik HUP Pčelinjak, Dražen Jerman, izvještava članove UO o problemima koji se javljaju pri korištenju prostora. Zaključeno je da u rasporedu korištenja prostorija vlada opći nered i da je u tim uvjetima teško održavati naše redovne sastanke. Privremeno rješenje je prostor koji nam je odobren u MO Petrova u Gotovčevoj ulici ali nije trajno rješenje. Održan je sastanak u Gradu Zagrebu ali bez ikakvog pomaka i s njihove strane potpunom nezainteresiranošću za rješavanje problema. Dogovoren je prosvjed ispred Gradskog poglavarstva uoči sezone rojenja koji će organizirati GPS 112. Također je komentirana odluka Gradske skupštine o nedozvoljavanju Urbanog pčelarstva.

Ad.4.

Tajnik HUP Pčelinjak, Luka Ivanov-Kostanjevečki predlaže da članove starije od 75 godina oslobodimo plaćanja članarine. UO je jednoglasno prihvatio ovaj prijedlog.

Ad.5.

Pod točkom razno nije bilo rasprave.

Sjednica završena u 20:00 sati

U Zagrebu, 09.03.2023. Dražen Jerman

 Predsjednik HUP Pčelinjak